CELEX: 62016TN0868
Language: fi
Date: 2016-12-11 00:00:00
Title: Asia T-868/16: Kanne 11.12.2016 – QI ym. v. komissio ja EKP

30.1.2017   
            
            
               FI
            
            
               Euroopan unionin virallinen lehti
            
            
               C 30/58
            
         Kanne 11.12.2016 – QI ym. v. komissio ja EKP
   (Asia T-868/16)
   (2017/C 030/66)
   Oikeudenkäyntikieli: englanti
   
      Asianosaiset
   
   
      Kantaja: QI (Ateena, Kreikka) ja 15 muuta kantajaa (edustajat: asianajajat S. Pappas ja I. Ioannidis)
   
      Vastaaja: Euroopan komissio ja Euroopan keskuspankki
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               velvoittaa Euroopan unionin ja/tai Euroopan keskuspankkijärjestelmän (EKPJ) korvaamaan kanteessa mainitut määrät, jotka vastaavat vahinkoa, joka kantajille on aiheutunut heidän laittomasta osallisuudestaan Kreikan valtionvelan uudelleenjärjestelyyn yhteistoimintalausekkeiden jälkikäteisen käyttöönoton vuoksi
            
         
               —
            
            
               toissijaisesti velvoittaa unionin ja/tai Euroopan keskuspankin (EKP) korvaamaan kanteessa mainitut määrät, jotka vastaavat vahinkoa, joka on aiheutunut Kreikan julkisen sektorin velkojien laittomasta poissulkemisesta Kreikan valtionvelan uudelleenjärjestelystä
            
         
               —
            
            
               joka tapauksessa velvoittaa EKP:n korvaamaan kantajille kanteessa mainitut vahingot, jotka ovat aiheutuneen kullekin kantajalle EKPJ:n laittomasta poissulkemisesta Kreikan valtionvelan uudelleenjärjestelystä
            
         
               —
            
            
               velvoittaa EKP:n ja/tai unionin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat viiteen kanneperusteeseen.
   
               1)
            
            
               Ensimmäinen kanneperuste koskee sitä, että unionin ja/tai EKP:n ja EKPJ:n toimet on tehty ultra vires ja SEUT 120–126 artiklan, 127 artiklan ja 352 artiklan 1 kohdan vastaisesti.
            
         
               2)
            
            
               Toinen kanneperuste koskee sitä, että EKP:n ja EKPJ:n toimet, jotka koskevat erityisesti EKPJ:n poissulkemista velkojen uudelleenjärjestelystä koskevat toimet rikkovat SEUT 123 artiklaa.
            
         
               3)
            
            
               Kolmas kanneperuste koskee sitä, että unionin ja/tai EKP:n ja EKPJ:n toimet loukkaavat kantajien oikeutta Euroopan unionin perusoikeuskirjan 17 artiklan mukaiseen omaisuudensuojaan.
            
         
               4)
            
            
               Neljäs kanneperuste koskee sitä, että unionin ja/tai EKP:n ja EKPJ:n toimet loukkaavat SEUT 63 artiklan mukaista pääomien vapaata liikkuvuutta.
            
         
               5)
            
            
               Viides kanneperuste koskee sitä, että unionin ja/tai EKP:n ja EKPJ:n toimet loukkaavat kantajien oikeutta Euroopan unionin perusoikeuskirjan 20 artiklan mukaiseen yhdenvertaiseen kohteluun.